Boca Argentinean Grill, Σίδνεϊ - Κριτικές εστιατορίων - TripAdvisor\nBoca Argentinean Grill, Σίδνεϊ\nΝότιος Ειρηνικός Αυστραλία Νέα Νότια Ουαλία Σίδνεϊ Εστιατόρια σε Σίδνεϊ Boca Argentinean Grill\n310 Liverpool Street, Σίδνεϊ, Νέα Νότια Ουαλία, Αυστραλία+ Προσθέστε αριθμό τηλεφώνουΙστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 30 κριτικέςΕξαιρετικό38%Πολύ καλό33%Μέτριο10%Ανεπαρκές13%Πολύ κακό6%Ώρες εστιατορίου Κλειστό ΚΟΥΖΙΝΕΣ Ψητοπωλείο, Αργεντίνικη, Νοτιοαφρικάνικη ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 310 Liverpool Street, Σίδνεϊ, Νέα Νότια Ουαλία, ΑυστραλίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο σερβίρει μπάρμπεκιου; Ναι Όχι Άγνωστο Αυτό το εστιατόριο είναι κολομβιανό; Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο προσφέρει διανομή φαγητού στο χώρο σας;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Αυτό το εστιατόριο είναι ιταλικό; Ναι Όχι Άγνωστο Αυτό το εστιατόριο είναι μεσογειακό; Ναι Όχι Άγνωστο Αυτό το εστιατόριο είναι ισπανικό; Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Κριτικές (30)Βαθμολογία ταξιδιωτών Εξαιρετικό1Πολύ καλό3Μέτριο0Ανεπαρκές0Πολύ κακό2Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (6)Αγγλικά (27)Γαλλικά (1)Περισσότερες γλώσσες Γλώσσα Ελληνικά (6)Αγγλικά (27)Γαλλικά (1)Ιταλικά (1)Πορτογαλικά (1)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSudhir CΝτόχα, Κατάρ9134Η κριτική γράφτηκε 3 Μαρτίου 2016 Ωραία γκριλ και ακριβάΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιReina1983Sydney, New South Wales, Australia117Η κριτική γράφτηκε 29 Ιουνίου 2015 μέσω κινητής συσκευής Είναι κλειστό!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιPaddingtonchick7Η κριτική γράφτηκε 18 Ιανουαρίου 2015 μέσω κινητής συσκευής Απαίσια εξυπηρέτησηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJohn JΤζακάρτα, Ινδονησία438224Η κριτική γράφτηκε 29 Δεκεμβρίου 2014 Φανταστική γεύσηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιantipodeannzΤαουράνγκα, Νέα Ζηλανδία7936Η κριτική γράφτηκε 27 Οκτωβρίου 2014 Οι λάτρεις των κρεάτων DreamΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarkh364724Η κριτική γράφτηκε 11 Μαΐου 2013 μέσω κινητής συσκευής μια γεύση της ΑργεντινήςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαGelato Messina2.164 κριτικές 0,03 χλμ μακριά A Tavola260 κριτικές 0,06 χλμ μακριά Almond Bar171 κριτικές 0,07 χλμ μακριά The Bunker30 κριτικές 0,03 χλμ μακριά Κοντινά αξιοθέαταSydney Jewish Museum420 κριτικές 0,12 χλμ μακριά Kings Cross303 κριτικές 0,47 χλμ μακριά Oxford Street10 κριτικές 0,46 χλμ μακριά SBW Stables Theatre6 κριτικές 0,22 χλμ μακριά Βελτίωση αυτής της καταχώρισης\n310 Liverpool Street, Σίδνεϊ, Νέα Νότια Ουαλία, Αυστραλία Τοποθεσία:


Η κακοποίηση δεν έχει πατρίδα !!!\n« Οι εκπρόσωποι των Τ/Σ της Περιφέρειας Κεντρικής Μακεδονίας,στο υπ. Υποδομών\nΕρευνα για εκατομμύρια ευρώ που έδωσε η εταιρεία Focus σε κυπριακά κόμματα »\nΠολυετής Κακοποίηση σκυλιών, λέει το άρθρο, στην καρδιά της Γερμανίας ! ( στο animalbook.tv)\nΧρόνια τώρα, κακοποιεί σκυλιά, πουλάει σκυλιά, “πάρτε το λέει, 1200 ευρώ, και κάντε το ότι θέλετε”.\nΝεκρά ζώα, πεταμένα στα γύρω χωράφια, χρόνια τώρα !! Μέχρι που φιλόζωοι του έστησαν παγίδα ! Ενδιαφέρθηκαν δήθεν για κάποιο κουτάβι, και με κρυφή κάμερα, έχουμε αυτά τα στοιχεία !\nΤην Κυριακή,πραγματοποιήθηκε για δεύτερη φορά μεγάλη Πανελλαδική διαμαρτυρία κατά της κακοποίησης των ζώων και υπέρ των δικαιωμάτων τους. Με πολλά πλακάτ, πανό, πρωτότυπες μορφές διαμαρτυρίας, φυλλάδια ευαισθητοποίησης και ενημέρωση του κοινού από τηλεβόα, διοργανώθηκε στο Μοναστηράκι και αντίστοιχη εκδήλωση, την ίδια ώρα και στη Θεσσαλονίκη.<!–more–\nΣτόχος των διοργανωτών, που προέρχονται από ακτιβιστικές οργανώσεις κατά της κακοποίησης των ζώων, είναι η διαμαρτυρία να επεκταθεί σε όλο και περισσότερες πόλεις της Ελλάδας και της Κύπρου και να πάρει τη μορφή θεσμού. <!–


Όνειρα ΠΑΟΚ για τετράδα! - Onsports.gr\nOnsports Team\t24 Μαρτίου 2018, 17:56\nΤο τέταρτο φετινό «διπλό» του στην Basket League πανηγύρισε στη Ρόδο ο ΠΑΟΚ.\nΟι Θεσσαλονικείς επικράτησαν με 79-76 του Κολοσσού, για την 20ή αγωνιστική, βελτίωσαν σε 12-8 το ρεκόρ τους και συνεχίζουν να ονειρεύονται τετράδα. Στον αντίποδα, η ομάδα του Άρη Λυκογιάννη υπέστη την 11η ήττα της.\nΟι γηπεδούχοι μπήκαν δυναμικά στο παρκέ και γρήγορα ξέφυγαν με +7 (13-6). Ωστόσο, οι Θεσσαλονικείς βρήκαν ρυθμό από την περιφέρεια και μείωσαν στο κλείσιμο της πρώτης περιόδου στο -3 (20-17). Με τους Θεσσαλονικείς να κρατούν ανοικτή γραμμή από τα 6.75 και στη δεύτερη περίοδο, οι φιλοξενούμενοι δεν άργησαν να ισοφαρίσουν, ενώ με τρίποντο του Γκος πήραν το δρόμο προς τα αποδυτήρια στο +3 (36-39).\nΤο ντέρμπι συνεχίστηκε στην τρίτη περίοδο (57-56) και οι δύο ομάδες κλήθηκαν να λύσουν τις διαφορές τους στο τελευταίο δεκάλεπτο. Οι γηπεδούχοι έδειξαν να ελέγχουν τον ρυθμό, όταν προηγήθηκαν στο 35΄ με 66-62, αλλά ο ΠΑΟΚ δεν είχε πει την τελευταία του λέξη και με σερί 0-9 προηγήθηκε και πάλι στο 37΄ με 66-71. Ο Κολοσσός προσπάθησε να επιστρέψει, αλλά οι Θεσσαλονικείς έκοψαν πρώτοι το νήμα του τερματισμού, βασιζόμενοι σε άμυνα και έλεγχο των ριμπάουντ.\n7 λεπτά πριν Serie A: «Καθάρισε» με πεντάρα τη Λάτσιο η Νάπολι, χαμός για το… σεντόνι! (Videos+Photos)\n9 λεπτά πριν Απόλλων Σμύρνης: Μέσα ο Τσιλούλης, αμφίβολος ο Σλίβκα\n23 λεπτά πριν Λιονέλ Μέσι: Στο μυαλό του το... American Dream (photos)\n38 λεπτά πριν Ρεάλ-Λάσο: «Δεν μπορούσε να κουνηθεί ο Ταβάρες»!


Εκθέτουν τη Ν.Δ. Μπογδάνος, Μαρκόπουλος | δημοκρατία\nΕκθέτουν τη Ν.Δ. Μπογδάνος, Μαρκόπουλος\n5|09|2019 | 9:14\nΚάποιος θα πρέπει να επαναφέρει στην τάξη τους δύο βουλευτέςΉταν θέμα χρόνου πότε θα εξέθεταν τη Ν.Δ. ως κυβέρνηση οι βουλευτές της Δημήτρης Μαρκόπουλος και Κωνσταντίνος Μπογδάνος. Οι εν λόγω βουλευτές, οι οποίοι σημειωτέον είναι και δημοσιογράφοι, δεν φαίνεται να αντιλαμβάνονται τον ρόλο τους.\nΑυτό που προκαλεί, δε, εντύπωση είναι ότι η συμπεριφορά τους αγγίζει τα όρια της έλλειψης επίγνωσης των αρνητικών για την κυβέρνηση συνεπειών που έχουν οι ανεύθυνες και απερίσκεπτες ενέργειές τους, όντες κυβερνητικοί βουλευτές.\nΚάποιος θα πρέπει να βρεθεί επιτέλους στην κυβέρνηση να τους τραβήξει το αυτί, καθώς αυτή τη στιγμή -καταρχάς εξαιτίας του Δημήτρη Μαρκόπουλου- βρίσκεται εκτεθειμένος ο ίδιος ο πρωθυπουργός.\nΣυγκεκριμένα η δήλωση του κ. Μαρκόπουλου πως «αν τρέξει λίγο αιματάκι μπαχαλάκια, αμέσως τα ΜΜΕ λένε πω πω το παιδί», δίνει προσχήματα στους μπαχαλάκηδες να κάνουν μπάχαλα στα Εξάρχεια, επικοινωνιακά υπονομεύει τις αστυνομικές επιχειρήσεις και δίνει ταυτόχρονα επιχειρήματα στον ΣΥΡΙΖΑ να εγκαλεί την κυβέρνηση και προσωπικά τον Κυριάκο Μητσοτάκη.\nΔεν είναι τυχαίο ότι στις γκάφες του «γαλάζιου» βουλευτή η Ολγα Γεροβασίλη ενέπλεξε τον πρωθυπουργό, από τον οποίο ζήτησε να καταδικάσει την εν λόγω δήλωση του βουλευτή του.\nΤαυτόχρονα, η κυβερνητική πλειοψηφία βρίσκεται στη δυσάρεστη θέση να πρέπει να επιβάλλει κυρώσεις για παραβίαση της κοινοβουλευτικής δεοντολογίας σε βάρος του βουλευτή της.\nΆλλωστε, το θέμα έφτασε έως τον πρόεδρο της Βουλής μετά την επιστολή της κυρίας Γεροβασίλη ως γραμματέα της Κ.Ο. του ΣΥΡΙΖΑ, η οποία καλεί τον Κώστα Τασούλα να προστατεύσει το κύρος της Βουλής και εγκαλώντας τον «γαλάζιο» βουλευτή ότι με τις δηλώσεις του προτρέπει σε κλιμάκωση της βίας.\nΌσο για τον Κωνσταντίνο Μπογδάνο, τι να σχολιάσει κανείς; Οτι άνοιξε βεντέτα με σατιρικές ιστοσελίδες και απειλεί με δικαστικές προσφυγές για σατιρικά σχόλια που στηρίζονται αποκλειστικά στις δηλώσεις του ίδιου;\nΕκτός από ότι όλα αυτά εκθέτουν τη Ν.Δ. συνολικά ως κυβέρνηση, προσδίδουν και μια πινελιά φαιδρότητας και έλλειψης σοβαρότητας. Κάποιοι θα πρέπει να αντιληφθούν ότι δεν είναι σόουμαν, αλλά βουλευτές της κυβέρνησης. Κάποιοι θα πρέπει να τους συνετίσουν προτού να είναι αργά για την κυβέρνηση…


Ο ΧΑΦΙΕΣ: Βουλγαρία: Εκατοντάδες πιστοί αψήφησαν τα μέτρα και συνέρρευσαν στις εκκλησίες\nΑλλά η 58χρονη Ράντκα Πέτροβα, που εκκλησιάζεται συχνά,\nείπε πως δεν φοβάται «αυτόν τον ιό», διότι «η εκκλησία είναι τόπος ίασης». «Ήρθα εδώ επειδή η πίστη μου είναι δυνατή και δεν φοβάμαι», πρόσθεσε η Πέτροβα, που πάντως φόραγε μάσκα. «Θυμάμαι τις εποχές του κομμουνισμού που έφιπποι αστυνομικοί περικύκλωναν εκκλησίες για να εκφοβίζουν τους πιστούς», συνέχισε. «Είναι απλά ένας ιός, θα τον νικήσουμε... Χριστός ανέστη! Σήμερα γιορτάζουμε την ελπίδα σε μια θάλασσα απελπισίας», πρόσθεσε η ίδια.


Πρόσκληση: Μαζί με το Δρόμο στο δρόμο! | Δρόμος της Αριστεράς\nΑρχική δρόμος της αριστεράς Πρόσκληση: Μαζί με το Δρόμο στο δρόμο!\nΠρόσκληση: Μαζί με το Δρόμο στο δρόμο!\nΌσο απλώνονται οι ιδέες, οι απόψεις, οι πληροφορίες, τα σχόλια, οι αναλύσεις και οι προτάσεις μας, τόσο περισσότερο ζυμώνονται, φιλτράρονται και επιστρέφουν σε μας καλύτερες και πλουσιότερες. Για να αναμοχλευθούν, να επαναδιατυπωθούν και να επιστρέψουν στον αναγνώστη. Κι αυτή είναι μια διαδικασία αδιάκοπη. Και σ’ αυτή την αμφίδρομη διαδικασία, σ’ αυτή την ανάδραση, οφείλεται ο χαρακτήρας της εφημερίδας και η δύναμή της. Και αυτή τη διαδικασία έχουμε την ανάγκη συνεχώς να τη διευρύνουμε, να αυξάνονται οι συμμετοχές, να γίνονται όλα αντικείμενο καλύτερης επεξεργασίας, να περνάει η ύλη από περισσότερα μάτια και να φτάνει σε περισσότερα μυαλά. Η εφημερίδα βελτιώνεται με την καθοριστική συμβολή των αναγνωστών της. Η εφημερίδα γίνεται εργαλείο παρέμβασης και αλλαγής όσο πιο ενεργητική είναι η σχέση της με τον αναγνώστη. Η εφημερίδα χρειάζεται τον αναγνώστη σαν κινητήρια δύναμη της ύπαρξής της.\nΟ Δρόμος της Αριστεράς θέλει αυτή τη σχέση να την ενισχύσει, να την κάνει πιο ουσιαστική, να την αναβαθμίσει. Γι’ αυτό, συζητάμε, σχεδιάζουμε και προτείνουμε τρόπους για να το πετύχουμε.\nΒήμα πρώτο: Γράψτε μας τη γνώμη σας για την εφημερίδα, για τα θέματα που δημοσιεύουμε, κάντε μας προτάσεις για θεματολογίες, άρθρα, αλλαγές και ανοίγματα. Πάρτε χαρτί και μολύβι ή πληκτρολογήστε αυτό που σκέφτεστε, αυτό που επιθυμείτε, αυτό που σας προβληματίζει.\nΒήμα δεύτερο: Να προωθήσουμε μαζί την εφημερίδα σαν φορέα ιδεών, επικοινωνίας και πάλης. Κάθε αναγνώστης να προτείνει/δώσει την εφημερίδα σε έναν φίλο του, συνάδελφο ή γείτονα. Ορισμένοι φίλοι έχουν ζητήσει να διαθέτουν φύλλα της εφημερίδας σε βδομαδιάτικη βάση στους χώρους εργασίας τους, στη γειτονιά τους, στη σχολή τους, στο μαγαζί τους, στο βιβλιοπωλείο που αγοράζουν βιβλία, στο καφενείο που συναντούν φίλους, στο σύλλογο ή τη λέσχη που συχνάζουν και δραστηριοποιούνται. Κάθε επιπλέον αντίτυπο της εφημερίδας που κυκλοφορεί διευρύνει τους αγωνιστικούς μας ορίζοντες, μας αιμοδοτεί και εμψυχώνει την προσπάθειά μας.\nΚαι το ένα φέρνει τ’ άλλο. Ήδη έχουμε αποφασίσει να κάνουμε κύκλους συναντήσεων με τους αναγνώστες-φίλους της εφημερίδας, για να γνωριζόμαστε και να τα λέμε από κοντά, επί παντός… Επίσης, συμφωνήσαμε να οργανώσουμε εκδηλώσεις πάνω σε ζητήματα της πολιτικής (και όχι μόνο) επικαιρότητας, αλλά και για θεμελιώδη θέματα ιστορικά, φιλοσοφικά, επιστημονικά, εκπαιδευτικά, λαογραφικά, καλλιτεχνικά κ.λπ. σε χώρους συνάθροισης ανήσυχων και ενεργών πολιτών, σε στέκια, θέατρα, πανεπιστήμια και σε κάθε φιλικό περιβάλλον (γιατί όχι και σε σπίτια;), στην Αθήνα, στον Πειραιά και εν συνεχεία σε όλη την Ελλάδα.\nΦίλε αναγνώστη, η συμβολή σου είναι απαραίτητη, για χίλιους και έναν λόγους. Διάλεξε εσύ τον τρόπο της συμμετοχής σου. Πάρε πρωτοβουλίες, επικοινώνησε μαζί μας. Από μια τηλεφωνική παρατήρηση ή ένα γράμμα μέχρι ένα άρθρο, ένα τοπικό ρεπορτάζ ή μια φωτογραφία. Και από την αγορά μιας επιπλέον εφημερίδας μέχρι τη συνδιοργάνωση μιας εκδήλωσης (ομιλίας, συζήτησης, προβολής κ.λπ.) ή τη συμμετοχή σε μια καμπάνια (αλληλεγγύης, διαμαρτυρίας κ.ά.), είσαι ευπρόσδεκτος στην προσπάθειά μας. Σκέψου το σοβαρά. Κανένας μόνος του, όλοι μαζί!\nΤηλέφωνο: 210 3468282 και 210 6441745\nΤαχυδρομική διεύθυνση: Ησαΐα Σαλώνων 4-6, Αθήνα 114 75\nΗλεκτρονική διεύθυνση (e-mail): [email protected]\nFacebook: Δρόμος της Αριστεράς\nSite (μόνο ανάγνωση): www.edromos.gr\nΔημιουργική σαφήνεια 13/5: TTIP (Δείτε την εκπομπή)\nΚάτι λείπει … – Μέρος Δ’\n“Δημιουργική Σαφήνεια” νέα τηλεοπτική εκπομπή


Η Ελλάδα κερδίζει την πρωτιά!\nΜικρά και εντυπωσιακά μυστικά!\nΚάποιοι περιμένουν ακόμα την Πρωτοχρονιά!\nΗ Ελλάδα για άλλη μία φορά κερδίζει την πρωτιά. Η χώρα μας δεν ξεχωρίζει μόνο για τον Ήλιο, τα εκπληκτικά νησιά, την καταπληκτική θέα και την μοναδική φιλοξενία, αλλά και για έναν άλλον σημαντικό λόγο. Λέγεται πως η ποιότητα και η αισθητική, δημιουργούν την διαφορά!\nΜια σπουδαία διάκριση κατέκτησε το ξενοδοχείο Amanzo'e, το πρώτο resort της διάσημης ξενοδοχειακής αλυσίδας Aman Resorts στην Ελλάδα. Συγκεκριμένα, βραβεύτηκε για την εντυπωσιακή του πισίνα στα Best Recognition Awards 2014 του διάσημου Andrew Harper.\nΟι επισκέπτες του συγκεκριμένου ξενοδοχείου, έχουν τη δυνατότητα να απολαύσουν το μπάνιο τους σε μια από τις δυο πισίνες γλυκού νερού, που έχουν τοποθετηθεί παράλληλα στη θάλασσα.\nΑπό την άλλη, το πιο φιλικό ξενοδοχείο για οικογένειες κρίθηκε το "Fisher Island" στη Φλόριντα! Το καλύτερο εστιατόριο ξενοδοχείου, το "L' Abeille, Shangri" στο Παρίσι, ενώ το καλύτερο Spa στο "Schloss Elmau" στην Γερμανία!


F Εργένηδες για μία Εβδομάδα - Hall Pass - FilmBoy Εργένηδες για μία Εβδομάδα - Hall Pass - FilmBoy\nHome > Owen Wilson > Εργένηδες για μία Εβδομάδα - Hall Pass\nΕργένηδες για μία Εβδομάδα - Hall Pass\nΗ πιο πρόσφατη εργενιδο-κωμωδία στη μετά Hangover εποχή που διανύουμε είναι το Hall Pass των αδελφών Farrelly.\nΣτα 17 χρόνια που μεσολάβησαν από το εντυπωσιακό τους ντεμπούτο με το Dumb and Dumber (που είχε $17 εκατομμύρια budget και τα έκανε $247 στο παγκόσμιο box office), ο Bobby και ο Peter Farrelly είχαν τις καλές (There’s Something About Mary) και τις κακές (Stuck on You) στιγμές τους, κι όμως το όνομα τους είναι ακόμη πολύ βαρύ στο Hollywood.\nΣε ποια πλευρά γέρνει το Hall Pass;\nΑν πιστέψουμε τις κριτικές (έχετε παρατηρήσει τελευταία ότι έχουν όλο και περισσότερο δίκιο;) μάλλον προς το δεύτερο, αν και παραδέχονται ότι περιέχει κάποιες πραγματικά αστείες σκηνές.\nΟ Rick (Owen Wilson, πιο πρόσφατα στο Little Fockers) είναι ο τυπικός nice guy που περιστασιακά θα ρίξει το βλέμμα του σε καμιά όμορφη γυναίκα, επηρεασμένος όμως από τον φίλο του – κακή επιρροή, τον Fred (Jason Sudeikis του Going the Distance).\nΟι 40ρηδες παντρεμένοι φίλοι είναι πεπεισμένοι ότι μπορούν να έχουν όσες γυναίκες θελήσουν, ...\n...όπως άλλωστε έκαναν και στο κολλέγιο.\nΌταν όμως οι γυναίκες τους (Jenna Fischer από το Solitary Man και Christina Applegate επίσης από το Going the Distance) τους δίνουν την ελευθερία τους για μια εβδομάδα, οι ...εραστές θα βρεθούν έξω από τα νερά τους.\nΣτο παρελθόν μεγάλο μερίδιο επιτυχίας στις ταινίες των Farrelly οφειλόταν στις ερμηνείες (βλ. Cameron Diaz και Ben Stiller στη Μαίρη) που, αν και δεν ήταν κάτι φοβερό ερμηνευτικά, ήταν χαρακτηριστικές και απολαυστικές.\nΣτο Hall Pass, αν και δεν είναι κακό το cast για κωμωδία, δύσκολα θα υπάρξει κάποιος που να χαρακτηρίσει ολόκληρη τη ταινία.\nΟ Owen Wislon που θα μπορούσε ίσως να το κάνει, έχει το ρόλο του ανθρώπου που τον συμπαθείς ότι και να κάνει και έτσι δεν κάνει κάτι ξεχωριστό, αντίθετα με τον Jason Sudeikis στον οποίο τυχαίνουν οι περισσότερες γκάφες.\nΠεριέργως, καλά λόγια ακουστήκαν για τη Christina Applegate (τη πιτσιρίκα στο Παντρεμένοι Με Παιδιά) ...και δεν της το’χα.\nΤο Hall Pass άνοιξε στην Αμερική στις 25 Φεβρουαρίου με $13 εκατομμύρια και μέχρι σήμερα έχει $39.\nΣτην Ελλάδα θα το δούμε στις 21 Απριλίου.\nChristina Applegate Farrelly Brothers Jason Sudeikis Jenna Fischer movies Owen Wilson\nItem Reviewed: Εργένηδες για μία Εβδομάδα - Hall Pass Rating: 5 Reviewed By: Konstantinos


Αρχική σελίδαΠόση πρόπολη μπορούμε να βγάλουμε από κάθε μελίσσι; Ποια είναι η σωστή τοποθέτηση για μεγαλύτερη απόδοση;\nΤΣΕΛΙΓΚΑΣ 18 Ιουλίου 2021 - 7:36 π.μ.\nΠοια είναι η τιμή πρόπολης και πόσο εύκολα μπορεί κάποιος να διαθέσει το προϊόν.\nΗ συλλογή πρόπολης μπορεί να επιφέρει μείωση στην παραγωγή μελιού ??


18-04-2021 • 20:24\nΟκτώ Ολλανδοί από αυτούς που συμμετέχουν στις… πειραματικές διακοπές στη Ρόδο είχαν μπει σε καραντίνα, καθώς υπήρχαν ενδείξεις ότι ίσως τέσσερις εξ αυτών ενδέχεται να είχαν προσβληθεί από κορωνοϊό και οι συγκάτοικοί τους έπρεπε επίσης να τεθούν σε καραντίνα.\nΚαι οι 188 Ολλανδοί συμμετέχοντες και ξεναγοί έκαναν τεστ την Παρασκευή. Το αποτέλεσμα ήταν αρνητικό σε 184 από αυτά, αλλά δεν μπόρεσε να δοθεί οριστική απάντηση σε τέσσερα. «Ο Έλληνας γιατρός έχει δηλώσει για τέσσερις εξετάσεις PCR ότι οι τιμές που δοκιμάστηκαν ήταν σε ένα ορισμένο όριο για να δώσουν ένα οριστικό αρνητικό αποτέλεσμα», δήλωσε η διοργανώτρια εταιρεία Sunweb.\nΟι τέσσερις έκαναν ξανά τεστ το Σάββατο. Την Κυριακή το πρωί, σε επτά ταξιδιώτες επετράπη να τερματίσουν την καραντίνα τους. Ένας Ολλανδός τουρίστας παραμένει σε καραντίνα.\n«Προληπτικά, οι συγκάτοικοι αυτών των τεσσάρων συμμετεχόντων βρέθηκαν επίσης σε καραντίνα στο δικό τους δωμάτιο ξενοδοχείου έως ότου γίνουν γνωστά τα αποτελέσματα», δήλωσε η Sunweb.


ανορθογραφος: ΜΟΝΑΔΕΣ ΕΝΤΑΤΙΚΗΣ ΝΟΣΗΛΕΙΑΣ Λουκέτο σε 40 κρεβάτια!\nΜΟΝΑΔΕΣ ΕΝΤΑΤΙΚΗΣ ΝΟΣΗΛΕΙΑΣ Λουκέτο σε 40 κρεβάτια!\nΑρχισαν να κλείνουν το ένα μετά το άλλο τα πολύτιμα κρεβάτια τωνΜονάδων Εντατικής Θεραπείας (ΜΕΘ), που είχαν ανοίξει πριν δύο χρόνια με νοσηλεύτριες που είχαν προσληφθεί με διετείς συμβάσεις. Χτες, έκλεισαν τέσσερα κρεβάτια στη ΜΕΘ του Αττικού Νοσοκομείουενώ τον επόμενο μήνα αναμένεται να κλείσουν άλλα 40 κρεβάτια απ' τα 550 συνολικά, που λειτουργούν υπό αντίξοες συνθήκες λόγω της έλλειψης νοσηλευτικού προσωπικού.\nΠριν ένα μήνα, η Ελληνική Εταιρεία Εντατικής Θεραπείας με επιστολή της προς την ηγεσία του υπουργείου Υγείας είχε προειδοποιήσει ότι μέχρι τις αρχές του 2012 θα φύγουν 94 νοσηλεύτριες λόγω της λήξης της σύμβασης, με αποτέλεσμα να κλείσουν άμεσα 40 κρεβάτια. Επίσης, προειδοποίησαν ότι άλλα 40 κρεβάτια θα κλείσουν τον επόμενο χρόνο, που θα λήξουν άλλες τόσες συμβάσεις. Ομως, αντί να ληφθεί μέριμνα, καθώς υπάρχει και το ενδεχόμενο της νέας γρίπης Η1Ν1, η συγκυβέρνηση ΠΑΣΟΚ - ΝΔ - ΛΑ.Ο.Σ. καμαρώνει διά του υπουργού Υγείας, Α. Λοβέρδου, για την περικοπή των δαπανών του υπουργείου του. Κατά τ' άλλα, κάνει ανακοινώσεις ότι θα γίνουν συσκέψεις για την αντιμετώπιση της νέας γρίπης...\nΗ λήξη των συμβάσεων τις επόμενες μέρες είναι απειλή για τη λειτουργία των 50 κρεβατιών ΜΕΘ και Μονάδων Αυξημένης Φροντίδας (ΜΑΦ) του «Ευαγγελισμού», καθώς σε αυτές δουλεύουν κοντά στις 25 νοσηλεύτριες με δίμηνες συμβάσεις. Το θέμα έθεσε χτες το Σωματείο Εργαζομένων στο διοικητή του «Ευαγγελισμού» αλλά η απάντηση που πήρε ήταν ότι δεν ξέρει και ότι θα απαντήσει αργότερα. Επίσης, απάντηση δεν πήραν οι εργαζόμενοι στον «Ευαγγελισμό» για την πληρωμή των δεδουλευμένων του Νοέμβρη και Δεκέμβρη του 2011. Τέλος, ο διοικητής ανακοίνωσε στο υπουργείο ότι θα συγκροτήσει τριμελή επιτροπή η οποία θα αποφαίνεται αν κάποιος απ' τους ανασφάλιστους έχει τη δυνατότητα να πληρώσει ή όχι για τη νοσηλεία του...\nΑναρτήθηκε από fryxos στις 10:42:00 π.μ.


Αναχώρηση για Μάντσεστερ - Pathfinder.gr\nMailExpertsMeBlogsClubsForumHoroscopesΛεξικό Αναχώρηση για ΜάντσεστερΑρόη Αθανασοπούλου18 Μαρ. 2014αθλητισμοςchampionsleagueολυμπιακος Share it Tweet it Σήμερα το πρωί αναχώρησε ο Ολυμπιακός για το Μάντσεστερ, όπου θα αντιμετωπίσει στο παιχνίδι της ζωής του τους κόκκινους διαβόλους. Μαζί με την ομάδα ταξιδεύουν οι σύζυγοι των παικτών, αλλά και ο τραυματίας Δημήτρης Σιόβας. Ο πρόεδρος της ΠΑΕ εμψύχωσε τους παίκτες πριν την αναχώρηση, ενώ ο Μίτσελ ζήτησε ένα τουλάχιστον γκολ, για έχουν οι ερυθρόλευκοι σοβαρές ελπίδες πρόκρισης.\nGoogle Play Music - Τώρα διαθέσιμο και στην Ελλάδα!Ελεύθερες μετεγγραφές για τους πολύτεκνους κόντρα στην απόφαση του ΣτΕ PhaistosNetworks


Διασκέδαση με νέο δυνατό παιχνίδι στο καζίνο της bwin. Το Buffalo Blitz II της Playtech είναι εδώ |21+\nBuffalo Blitz II - Ένας βούβαλος εμφανίζεται στο καζίνο της bwin! Τι μπορεί να συμβεί; |21+\nΗ διάταξη παραμένει 6x4 με 4.096 γραμμές επιβράβευσης, οι οποίες μπορεί να φτάσουν ακόμα και τις 14.400 στη διάρκεια των επιπλέον γύρων*. Οι επιτυχημένοι συνδυασμοί προκύπτουν μόνο από αριστερά προς τα δεξιά, ωστόσο αρκούν μόνο δύο ίδια σύμβολα για να επιτευχθούν. Βούβαλοι, ρακούν, πούμα, αρκούδες και τάρανδοι αποτελούν τα υψηλότερης αξίας σύμβολα και συμπληρώνονται από τις φιγούρες της τράπουλας.\nBuffalo Blitz II, καθημερινές προσφορές* και μεγάλα έπαθλα*. Αντέχεις περισσότερη\nαδρεναλίνη; |21+. *Ισχύουν όροι


Πλημμύρισαν οι δρόμοι της «οργής»! | δημοκρατία\nΠλημμύρισαν οι δρόμοι της «οργής»!\nΑπόλυτα ειρηνική αλλά ταυτόχρονα δυναμική και με παλμό ήταν η χθεσινή πορεία που πραγματοποιήθηκε στο κέντρο της Αθήνας στο πλαίσιο της 24ωρης πανελλαδικής απεργίας που κήρυξαν η ΓΣΕΕ και η ΑΔΕΔΥ. Περισσότεροι από 11.000 άνθρωποι κάθε ηλικίας κατέκλυσαν τους δρόμους του κέντρου και πορεύτηκαν, χωρίς παρατράγουδα, προς την πλατεία Συντάγματος όπου διαμαρτυρήθηκαν για την κυβερνητική πολιτική.\nΚαι αυτή η πορεία ήταν χωρισμένη στα δύο. Το πρώτο κομμάτι ήταν το ΠΑΜΕ, τα μέλη του οποίου συγκεντρώθηκαν στη πλατεία της Ομόνοιας και μέσω της Πανεπιστημίου έφτασαν μπροστά από τη Βουλή. Το δεύτερο κομμάτι ήταν αυτό της ΓΣΕΕ, της ΑΔΕΔΥ, των πρωτοβάθμιων σωματείων, αριστερών και αναρχικών οργανώσεων. Οι διαδηλωτές στο συγκεκριμένο κομμάτι έφτασαν στο Σύνταγμα μέσω της Σταδίου. Οι δύο παράλληλες συγκεντρώσεις έφτασαν σχεδόν την ίδια ώρα μπροστά από τη Βουλή και σε εκείνο το σημείο, μάλιστα, σημειώθηκε μια μικρή ένταση, η οποία εκτονώθηκε γρήγορα με την παρέμβαση των ψυχραιμοτέρων.\nΤα μέλη του ΠΑΜΕ, όταν έφτασαν στο Σύνταγμα, έκαναν μια «αλυσίδα» στην αρχή της Γεωργίου Α’ (μπροστά από το ξενοδοχείο «Μεγάλη Βρεταννία») και δεν άφησαν τα μέλη της ΠΟΕ-ΟΤΑ (που συμμετείχαν στην πορεία των ΓΣΕΕ- ΑΔΕΔΥ) να προχωρήσουν και να φτάσουν μπροστά από τη Βουλή. Για λίγα λεπτά επικράτησε και εκεί ένταση, αλλά περισσότερο με λεκτικές αντιπαραθέσεις. Το κλίμα εκτονώθηκε όταν τα μέλη του ΠΑΜΕ δήλωσαν ότι θα αποχωρήσουν μόλις περάσει το τελευταίο κομμάτι της δικής τους πορείας. Πράγματι, μερικά λεπτά αργότερα, έφυγαν και συνέχισαν την πορεία τους μέχρι τους Στύλους του Ολυμπίου Διός, όπου και διαλύθηκαν.\nΤην ίδια στιγμή οι υπόλοιποι διαδηλωτές κατέκλυσαν το κομμάτι μπροστά από τη Βουλή και με συνθήματα, τραγούδια, πανό και σημαίες εκδήλωσαν την αντίθεσή τους στα σχέδια της κυβέρνησης για καταργήσεις υπηρεσιών και απολύσεις στο Δημόσιο. Οι διαδηλωτές παρέμειναν στο σημείο μέχρι και λίγο πριν από τις 15.00 και έπειτα διαλύθηκαν χωρίς να προκληθεί το παραμικρό επεισόδιο.


Παντελής Ζερβός, το δράμα της ζωής του - Sofia's Happy World\nΟ Παντελής Ζερβός γεννήθηκε στις 23 Δεκεμβρίου του 1908 στην Παλαιοχώρα λίγο έξω απ’ το Λουτράκι. Έχασε και τους δυο γονείς του πολύ μικρός και οι συγγενείς του τον έκλεισαν στο Τζάνειο ορφανοτροφείο. Εκεί δεν έμεινε για μεγάλο χρονικό διάστημα. Τα πρωινά δούλευε σε καφενείο και το βράδυ πουλούσε αναψυκτικά στον Πειραιά. Παράλληλα παρακολουθούσε και τα μαθήματα στο νυκτερινό σχολείο.\nΤα πρώτα βήματα και η καταξίωση στο θέατρο.\nΉταν ακόμα ναύτης στο Βασιλικό Ναυτικό όταν έμαθε ότι στη Λυρική σκηνή αναζητούσαν νέα ταλέντα και πήγε. Φυσικά τα κατάφερε και τον πήραν. Σπούδασε στη σχολή Θέατρο Τέχνης Το 1935 ενώ ήταν ακόμα μαθητής στη σχολή πραγματοποίηση την πρώτη του θεατρική εμφάνιση στη Λαϊκή Σκηνή με το έργο “Ερωφίλη¨. Συνεργάστηκε με μεγάλους θιάσους της εποχής ξεκινώντας με ρόλους κλασικού ρεπερτορίου και αργότερα νέου.\n“Η Μαρία Της Σιωπής”, εδώ με το σπουδαίο Αλέκο Αλεξανδράκη\nΗ πρώτη του κινηματογραφική εμφάνιση ήταν το 1943 στην ταινία της Φίνος Φιλμ “Η φωνή της καρδιάς”. Μια απ’ τις σημαντικότερες στιγμές της καριέρας του αποτέλεσε η βράβευσή του με το βραβείο Β’ Ανδρικού Ρόλου, στο Φεστιβάλ Θεσσαλονίκης , για το ρόλο του “Πάπα- Φώτη” στην ταινία “Μανταλένα” του Γιώργου Ρούσσου το 1960.\nΟ Παντελής Ζερβός ενσάρκωνε συνήθως τον αυστηρό και συνάμα δίκαιο πατέρα της εποχής εκείνης. “Ο Ατσίδα”, “Η δασκάλα με τα ξανθά μαλλιά”, “Η Μαρία της σιωπής”, “Λόλα”, “Ο κατήφορος”, ήταν μόνο μερικές απ’ τις ταινίες που συμμετείχε. Φυσικά ξεχώρισε και για τους κωμικούς του ρόλους όπως στις ταινίες: “Ζητείται κλέφτης”, “Η κυρά μας η μαμή”, “Μακρυκωσταίοι και Κοντογιώργηδες”, “Η Λίζα και η άλλη” και πολλές ακόμα.\nΤο δράμα της ζωής του\nΉταν καλοκαίρι του 1956 όταν λίγο πριν βγει στη σκηνή μαθαίνει ότι η μικρότερη του κόρη, Ευδοξούλα, σκοτώνεται στο μεγάλο σεισμό της Σαντορίνης. Ο Παντελής Ζερβός το βραδύ εκείνο έπαιξε κανονικά την παράστασή του και κατεβαίνοντας απ’ τη σκηνή λιποθύμησε. Δυστυχώς όμως αυτό δεν ήταν το τραγικότερο σημείο της ιστορίας αυτής. Τρία χρόνια αργότερα αφού έγινε η εκταφή, διαπιστώθηκε ότι το κοριτσάκι είχε θαφτεί ζωντανό. Το γεγονός αυτό το κράτησε κρυφό απ’ όλους, ακόμα κι απ’ τη γυναίκα του. Λίγο πριν πεθάνει όμως ανέφερε σε μια συνέντευξή του: “Εκείνες τις τραγικές μέρες στο νησί, όποιον κουνούσαν και δεν σάλευε τον έθαβαν”.\nΟ Παντελής Ζερβός απεβίωσε στις 22 Ιανουαρίου του 1982 σε ηλικία 74 ετών.\nΗθοποιός Θέατρο κινηματογράφος Παντελής Ζερβός Ταινίες Το δράμα της ζωής του\nΣοφία Σάντα 23 Ιανουαρίου 2020


ΚΑΛΑΜΑΤΑ ΜΕΣΣΗΝΙΑΣ: Αλλαγές στις ρυθμίσεις για τον συμψηφισμό οφειλών με απαιτήσεις από το Δημόσιο\nΑλλαγές στις ρυθμίσεις για τον συμψηφισμό οφειλών με απαιτήσεις από το Δημόσιο\nΣτην τροποποίηση του άρθρου 11 του Ν. 3943/2011, που ρυθμίζει θέματα συμψηφισμού μη ληξιπρόθεσμων οφειλών με απαιτήσεις από το Δημόσιο, προσανατολίζεται το υπουργείο Οικονομικών, όπως ανακοίνωσε σήμερα στη Βουλή ο υφυπουργός Οικονομικών Γιώργος Μαυραγάνης.\nΑφορμή για την εξαγγελία αυτήν έδωσε ερώτηση του βουλευτή του ΣΥΡΙΖΑ Θανάση Πετράκου για την καθυστέρηση επιστροφής ΦΠΑ στους αγρότες του ειδικού καθεστώτος.\nΟ υφυπουργός αναγνώρισε το πρόβλημα, καθώς....\nοι καθυστερήσεις σχετίζονται με τις ελλείψεις προσωπικού του υπουργείου που διενεργούν τους ελέγχους, αλλά και με τη διάταξη του ανωτέρω νόμου.\nΠάντως, ο κ. Μαυραγάνης έσπευσε να υπογραμμίσει ότι το υπουργείο σύντομα θα ανακοινώσει τις αποφάσεις του για την ενίσχυση των ελεγκτικών μηχανισμών.\nΠρόσθεσε, όμως, ότι η χρονική στιγμή συναρτάται με τα δημοσιονομικά δεδομένα, την ανάγκη της αγοράς να λειτουργήσει, την ενίσχυση του τουρισμού και την ανάκαμψη της οικονομίας.\nΟ υφυπουργός επανέλαβε τη θέση του ότι «όχι η υπερφορολόγηση αλλά η διεύρυνση της φορολογικής βάσης, οι χαμηλότεροι συντελεστές και τα χαμηλότερα πρόστιμα είναι η σωστή συνταγή για ουσιαστική συμβολή στην οικονομική ανάκαμψη».\nΣτο αίτημα της βουλευτού να σταματήσει η εισπρακτική πολιτική και να μειωθεί η φορολογία για τα φυσικά πρόσωπα, ο υφυπουργός είπε ότι «για να μπορέσουμε να μειώσουμε τους φόρους και να έχουμε ισοδύναμο, πρέπει επιτέλους να έχουμε αποτέλεσμα στην καταπολέμηση της φοροδιαφυγής γιατί όλα τα στατιστικά δείχνουν ότι η Ελλάδα είναι πίσω και ότι τα αποτελέσματα στα έσοδα δεν είναι ικανοποιητικά σε συγκεκριμένους τομείς».\nΠρέπει να αναστήσουμε τον φοροελεγκτικό μηχανισμό που αυτήν τη στιγμή για διαφόρους λόγους δεν μπορεί να ανταποκριθεί, είπε ο κ. Μαυραγάνης.


Αθάνατη Ελλάδα! Δήμαρχος… πλήρωσε για να τον βραβεύσουν - Instanews.gr\nΑθάνατη Ελλάδα! Δήμαρχος… πλήρωσε για να τον βραβεύσουν\nΑπίστευτο και όμως, ελληνικό.\nΕΛΛΑΔΑ 08/10/2019 10:01\nViral έχει γίνει μια η περιβόητη (ή μήπως… διαβόητη) βράβευση ενός Ελληνα δημάρχου. Από ποιον και γιατί; Όπως διαβάσαμε σε δελτίο Τύπου του δήμου Αργους προ ημερών, ο Δημήτρης Καμπόσος (περί ου ο λόγος) επρόκειτο να λάβει το βραβείο «Excellence in City Management» (σ.σ. ας πούμε… αριστείο για τη διοίκηση της πόλης) και «City Manager of the Year», ήτοι manager της χρονιάς, υπό τη διοργάνωση Global Club of Leaders που έλαβε, εντέλει, χώρα προ ολίγων ημερών στις Κάννες της Γαλλίας.\nΩστόσο, παλιά άρθρα βρετανικών ΜΜΕ είχαν αναφέρει για… βιομηχανία βραβεύσεων που έχει στήσει ένας Ουκρανός επιχειρηματίας ονόματι Anton Savvov, και ο γιος του Ιvan, με διάφορες βραβεύσεις ηγετών ως «Leaders of the year». Σύμφωνα δε με έρευνα της «Daily Mail» ο Ουκρανός κατηγορείται ότι χρησιμοποιεί τα σύμβολα του Oxford University για να δώσει κύρος στις βραβεύσεις. Τα κέρδη του επιχειρηματία προέρχονται από όσους πείθει να πληρώνουν. Διότι, για να βραβευτείς, πρέπει να πληρώσεις!\nΑρχικώς γίνεται ενός τύπου διαδικτυακό phishing, όπου τα μέλη του διοικητικού συμβουλίου στέλνουν συγχαρητήρια μηνύματα σε διάφορους, σε διάφορες χώρες, ενημερώνοντας τους ότι κέρδισαν το βραβείο του «Ηγέτη της χρονιάς» και, αν αυτοί αποδεχθούν την τιμή που τους κάνει η επιτροπή, αποδέχονται και την… άλλη τιμή, ύψους 3.000 έως και 9.000 ευρώ (για την παραλαβή του βραβείου και τη χρήση του brand).\nΣε απλά ελληνικά, είναι κάτι αντίστοιχο με τον Νιγηριανό σου ξάδελφο που πέθανε και σε ενημερώνουν μέσω e-mail οτι σου αφήνει 4 δισ. δολάρια αλλά πρέπει να στείλεις 2.000 ευρώ στον δικηγόρο του…\nΟι δε «Times» του Λονδίνου π.χ. χαρακτηρίζουν τα βραβεία ως «fake awards», δηλαδή ψεύτικα βραβεία ή «vanity awards», δηλαδή βραβεία ματαιοδοξίας.\nΤα βραβεία δίνονται από το Europe Bussiness Assembly (EBA), έναν μη κυβερνητικό οργανισμό, στον οποίο συμμετέχουν πολιτικοί, επιστήμονες και επιχειρηματίες από όλο το κόσμο. Ο EBA δεν έχει καμία σχέση με το Πανεπιστήμιο της Οξφόρδης, αλλά φέρεται να χρησιμοποιεί το όνομά του καθώς και τις φωτογραφίες των κολεγίων της πόλης στο διαφημιστικό του υλικό, για να πουλήσει βραβεία\nΤα βραβεία απονέμονται από τον John Netting, πρώην λέκτορα στο Πανεπιστήμιο της Οξφόρδης. Ως αναφέρουν τα .ellinikahoaxes.gr, ο Netting έγινε το «δημόσιο πρόσωπο» του EBA, όταν γνώρισε τον Ivan Savvov, γιο του Anton Savvov, την περίοδο που αυτός φοιτούσε στο πανεπιστήμιο που δίδασκε. Ο EBA ιδρύθηκε το 2000 και μόνο το 2016 απένεμε 124 βραβεία σε μια και μοναδική τελετή (!).\nΤι έκανε λοιπόν ο Καμπόσος; Σε συνεδρίαση των μελών της οικονομικής επιτροπής του Δήμου Άργους-Μυκηνών, εγκρίθηκε η υπ’ αριθμόν 213/2019 απόφαση (όπως αναρτήθηκε στη Διαύγεια), η οποία ενέκρινε τη δαπάνη 3.950 ευρώ, για την πληρωμή που απαιτείται για την συμμετοχή αντιπροσωπείας του δήμου στο συνέδριο European Awards Night, που διοργανώθηκε από τον οργανισμό EBA.\nΣυνολικά δε ο δήμος Άργους-Μυκηνών ενέκρινε (ως δημοσιεύτηκε στη Διαύγεια) δαπάνη 8.950 ευρώ για τα ταξιδιωτικά έξοδα του δημάρχου, ενός συνοδού του και ενός μεταφραστή και την παρουσία τους στα… fake awards.\nΕπιστροφή στην κανονικότητα και στην ερωτική ζωή!\nΈρχονται τα drones στην πυροσβεστική\nΚυριάκος Μητσοτάκης: «Έτσι γνώρισα τη Μαρέβα…» – ΒΙΝΤΕΟ


Δείτε όλες τις εμφανίσεις της Φαίης στο Πρω1νό 18-22/5 -Ποια σας αρέσει περισσότερο; - Fay's book\nHome / Μόδα / Το look της Φαίης / Δείτε όλες τις εμφανίσεις της Φαίης στο Πρω1νό 18-22/5 -Ποια σας αρέσει περισσότερο;\n23 / 05 / 2020 από Γιώργος Ευστάθιου\nΣήμερα θα σας μιλήσουμε για το καρό, ένα από τα πιο αγαπημένα print όλων σας. Θα σταθούμε όμως στα καρό φορέματα, τα οποία αποτελούν χωρίς καμία αμφιβολία μια πολύ κομψή επιλογή που μπορείτε να φορέσετε τόσο στο γραφείο όσο και στις εξόδους σας. Σας προτείνουμε να επιλέξετε διαφορετικά χρώματα καρό και να το συνδυάσετε με μονόχρωμα παπούτσια, από σανδάλια και πέδιλα, μέχρι mules και μπλαρίνες. Σε αυτό έδωσε ψήφο εμπιστοσύνης η Φαίη μας για την εμφάνισή στο Πρω1νό, την πρώτη ημέρα αυτής της εβδομάδας. Συγκεκριμένα καλημέρισε το τηλεοπτικό κοινό του ΑΝΤ1 με μια δημιουργία από την εταιρεία μόδας pinkflow, ένα καρό φόρεμα σε λευκό και γαλάζιο, με βολάν. Το look της που έφερε όπως πάντα την υπογραφή της Ειρήνης Βάσσου, της στυλίστριας της Φαίης μας, ολοκληρώθηκε με ένα ζευγάρι κόκκινες μπαλαρίνες από το κατάστημα Pretty Balerinas. Η Γωγώ Νικηφοράκη επιμελήθηκε το μακιγιάζ της Φαίης μας που ήταν σε γήινους τόνους με την παράσταση να κλέβει το έντονο μαύρο eyeliner και το κατακόκκινο κραγιόν της και ο Στέφανος Βασιλάκης τα ίσια μαλλιά της με τις γυρισμένες άκρες και τη χωρίστρα.\nΞυπνάτε, ανοίγετε την ντουλάπα σας και προσπαθείτε να βρείτε τι πρέπει να φορέσετε για να είστε κομψές ακόμα και τώρα που η θερμοκρασία έχει χτυπήσει κόκκινο. Εμείς είμαστε εδώ για να σας δώσουμε την ωραιότερα και πιο απλή λύση που ακούει στο όνομα… co-ord sets. Πρόκειται για σετ, τοπ με φούστα ή παντελόνι ή σορτς που μπορείτε να τα φορέσετε και ασορτί, τόσο σε καθημερινές περιστάσεις όσο και σε επίσημες, αλλά και να τα συνδυάσετε με άλλα αγαπημένα σας κομμάτια. Σε αυτό το trend έδωσε ψήφο εμπιστοσύνης η Φαίη μας για την εμφάνισή στο Πρω1νό, τη δεύτερη ημέρα αυτής της εβδομάδας. Συγκεκριμένα καλημέρισε το τηλεοπτικό κοινό του ΑΝΤ1 με μια δημιουργία από την εταιρεία μόδας Access Fashion, που μπορεί να δίνει την εντύπωση ενός φορέματος, όμως αποτελείται από ένα τοπ και μια φούστα με εμπριμέ πολύχρωμο τύπωμα, με διακοσμητικά καθρεφτάκια. Το look της που έφερε όπως πάντα την υπογραφή της Ειρήνης Βάσσου, της στυλίστριας της Φαίης μας, ολοκληρώθηκε με ένα ζευγάρι nude σουέντ mules, Esiot. Η Γωγώ Νικηφοράκη επιμελήθηκε το μακιγιάζ της Φαίης μας που ήταν σε γήινους τόνους με την παράσταση να κλέβει το έντονο μαύρο eyeliner και ο Στέφανος Βασιλάκης τα ίσια μαλλιά της με τις γυρισμένες άκρες και τη χωρίστρα, ένα χτένισμα που μας ταξιδεύει πολλές δεκαετίες πίσω και συγκεκριμένα στη σταρ που το ανέδειξε και το έκανε σήμα κατατεθέν της, τη Farrah Fawcett.\nΣήμερα θα σας μιλήσουμε για τα co-ord sets, τα σετ που αποτελούνται από τοπ με φούστα ή παντελόνι ή σορτς που μπορείτε να τα φορέσετε και ασορτί, ειδικά τις μέρες που δεν έχετε την παραμικρή έμπνευση και κοιτάζετε σκεφτικές την ντουλάπα σας, αλλά και να τα συνδυάσετε με άλλα αγαπημένα σας ρούχα και αξεσουάρ. Πρόκειται για ένα από τα trends που μας αρέσουν πολύ και μπορεί να φορεθεί σε όλες τις περιστάσεις, καθημερινές και επίσημες. Σε αυτό έδωσε ψήφο εμπιστοσύνης η Φαίη μας για την εμφάνισή στο Πρω1νό, την τρίτη ημέρα αυτής της εβδομάδας. Συγκεκριμένα καλημέρισε το τηλεοπτικό κοινό του ΑΝΤ1 με μια δημιουργία του σχεδιαστή μόδας Stelios Koudounaris που αποτελείται από ένα ριγέ body με μεγάλο 70’s γιακά και όλη την πλάτη έξω και ένα ασορτί ψηλόμεσο cigarette παντελόνι. Το look της που έφερε όπως πάντα την υπογραφή της Ειρήνης Βάσσου, της στυλίστριας της Φαίης μας, ολοκληρώθηκε με ένα ζευγάρι διάφανες ψηλοτάκουνες γόβες με κρύσταλλα, Bilero. Η Γωγώ Νικηφοράκη επιμελήθηκε το μακιγιάζ της Φαίης μας που ήταν σε γήινους τόνους με την παράσταση να κλέβει το έντονο μαύρο eyeliner και ο Στέφανος Βασιλάκης τα μαλλιά της, τα οποία έπιασε σε ένα ψηλό pony tail και γύρισε τις άκρες προς τα έξω, ένα από τα χτενίσματα που σας προτείνουμε να το υιοθετήσετε και όλες εσείς που έχετε μακριά μαλλιά.\nΤο κόκκινο φόρεμα είναι χωρίς καμία αμφιβολία μια από τις “σταθερές αξίες” στη μόδα. Και δικαιολογημένα αφού μπορεί να φορεθεί σε όλες τις περιστάσεις, από το πρωί έως το βράδυ και σε όλες τις εποχές. Στην αγορά θα βρείτε πολλά που καλύπτουν όλα τα στυλ και τις απαιτήσεις σας. Δοκιμάστε αρκετά και καταλήξτε στο ιδανικό για εσάς. Σε αυτό έδωσε ψήφο εμπιστοσύνης η Φαίη μας για την εμφάνισή στο Πρω1νό, την τέταρτη ημέρα αυτής της εβδομάδας. Συγκεκριμένα καλημέρισε το τηλεοπτικό κοινό του ΑΝΤ1 με μια δημιουργία της εταιρείας Zini, ένα κόκκινο λινό φόρεμα με κουμπιά και ζώνη που αφήνει την πλάτη ακάλυπτη. Το look της που έφερε όπως πάντα την υπογραφή της Ειρήνης Βάσσου, της στυλίστριας της Φαίης μας, ολοκληρώθηκε με ένα ζευγάρι ψηλοτάκουνα animal print πέδιλα, Mark Milan. Η Γωγώ Νικηφοράκη επιμελήθηκε το μακιγιάζ της Φαίης μας που ήταν σε γήινους τόνους με την παράσταση να κλέβουν το έντονο μαύρο eyeliner και το κατακόκκινο κραγιόν και ο Στέφανος Βασιλάκης τα κυματιστά μαλλιά της -ελαφριά βαγκ- με τη χωρίστρα στο πλάι.\nΣήμερα θα σας μιλήσουμε για το wrap dress που αν και υπήρχε αρκετό καιρό πριν στο χώρο της μόδας, απογειώθηκε από την αγαπημένη σχεδιάστρια Diane Von Furstenberg το 1974. Το μυστικό της επιτυχίας του ήταν το υλικό του, το ελαστικό ζέρσεϊ που κολακεύει κάθε σωματότυπο και αναδεικνύει τα καλύτερα σημεία κάθε γυναίκας. Γι’ αυτό και γρήγορα μπήκε σε όλες τις γκαρνταρόμπες. Και δικαιολογημένα, αφού μπορεί να φορεθεί από το πρωί έως το βράδυ, όλες τις σεζόν και σε όλες τις περιστάσεις, καθημερινές και επίσημες. Σε αυτό έδωσε ψήφο εμπιστοσύνης η Φαίη μας για την εμφάνισή στο Πρω1νό, την πέμπτη ημέρα αυτής της εβδομάδας. Συγκεκριμένα καλημέρισε το τηλεοπτικό κοινό του ΑΝΤ1 με μια δημιουργία της εταιρείας DOCA, ένα ριγέ wrap φόρεμα, σε λευκό και γαλάζιο, τα δύο χρώματα του Καλοκαιριού. Το look της που έφερε όπως πάντα την υπογραφή της Ειρήνης Βάσσου, της στυλίστριας της Φαίης μας, ολοκληρώθηκε με ένα κόκκινο κολιέ και ένα ζευγάρι λευκά πέδιλα, επίσης από την εταιρεία DOCA. Η Γωγώ Νικηφοράκη επιμελήθηκε το μακιγιάζ της Φαίης μας που ήταν σε γήινους τόνους με την παράσταση να κλέβουν το έντονο μαύρο eyeliner και το κατακόκκινο κραγιόν και ο Στέφανος Βασιλάκης τα beach waves στα μαλλιά της με τη χωρίστρα, το απόλυτο χτένισμα του Καλοκαιριού -θα νομίζουν όλοι πως μόλις γυρίσατε από βουτιά στη θάλασσα.


Τα χαμηλά επίπεδα τεστοστερόνης στους ηλικιωμένους και τους μεσήλικες άνδρες δεν είναι ασυνήθιστα και συχνά οι αιτίες που σχετίζονται με την ηλικία. Σε ηλικία περίπου 35-40 ετών, η παραγωγή τεστοστερόνης αρχίζει να μειώνεται κατά 1-2% ετησίως και από την ηλικία των 50 ετών παρατηρείται ανεπάρκεια ανδρογόνου. Αν η ανεπάρκεια ανδρογόνων εμφανίζεται σε μικρότερη ηλικία, τότε οι αιτίες της μείωσης της τεστοστερόνης δεν οφείλονται σε αλλαγές που σχετίζονται με την ηλικία.\nΟι πιο κοινές αιτίες της μειωμένης τεστοστερόνης\nΗλικία Μετά από μια συγκεκριμένη ηλικιακή περίοδο (40 χρόνια), παρατηρείται μείωση της παραγωγής τεστοστερόνης. Μία μείωση της τεστοστερόνης οφείλεται στις αλλαγές που σχετίζονται με την ηλικία και είναι μια μη αναστρέψιμη διαδικασία. Λόγω σοβαρής ανεπάρκειας ανδρογόνων, είναι απαραίτητο να πραγματοποιηθεί ορμονοθεραπεία.\nΙσχύς . Η ακατάλληλη διατροφή, που δεν περιέχει τις απαραίτητες βιταμίνες και ανόργανα συστατικά για τους άνδρες , μπορεί να είναι η κύρια αιτία χαμηλών επιπέδων τεστοστερόνης. Είναι σημαντικό να παρέχεται στο σώμα δομικό υλικό για το σχηματισμό μορίων τεστοστερόνης. Στη διατροφή πρέπει να περιλαμβάνονται τρόφιμα που αυξάνουν την τεστοστερόνη και αποκλείουν τα τρόφιμα που μειώνουν την τεστοστερόνη .\nΥπερβολικό βάρος . Μια από τις πιο επικίνδυνες αιτίες της μειωμένης τεστοστερόνης. Τι είναι το επικίνδυνο υπέρβαρο στους άντρες; Πρώτον, καταστέλλεται η παραγωγή ανδρικών ορμονών. Δεύτερον, ξεκίνησε η παραγωγή γυναικείων ορμονών, οιστρογόνων. Τα οιστρογόνα στο αρσενικό σώμα αναστέλλουν περαιτέρω την παραγωγή τεστοστερόνης.\nΚακές συνήθειες . Το αλκοόλ, ο καπνός, τα ναρκωτικά βοηθούν στη μείωση της τεστοστερόνης\nΈλλειψη σωματικής δραστηριότητας . Φυσική αγωγή και ασκήσεις με την επιβάρυνση αύξηση τεστοστερόνη. Αυτό αναφέρεται σε ένα μέτριο σχέδιο προπόνησης (3-4 ανά εβδομάδα). Αντίθετα, η υπερβολική άσκηση και οι καθημερινές εξαντλητικές ασκήσεις μπορεί να προκαλέσουν χαμηλή τεστοστερόνη.\nΚαι άλλες αιτίες που μειώνουν την τεστοστερόνη.\nΧαμηλή τεστοστερόνη στους άνδρες - Συνέπεια\nΜειωμένος όγκος μυών και δύναμη. Η τεστοστερόνη έχει αναβολικό αποτέλεσμα, δηλ. υπεύθυνη για την ανάπτυξη των μυών και τη δύναμη. Ως εκ τούτου, με χαμηλή τεστοστερόνη, υπάρχει μια μείωση στη μυϊκή μάζα και τη δύναμη.\nΜειωμένη λίμπιντο και στυτική δυσλειτουργία. Δεδομένου ότι η τεστοστερόνη είναι υπεύθυνη για τη σεξουαλική επιθυμία, μαζί με την πτώση της, παρατηρείται εξασθένιση της σεξουαλικής επιθυμίας.\nΑυξημένη εναπόθεση περίσσειας λίπους. Η έλλειψη τεστοστερόνης επιβραδύνει τον μεταβολισμό, οδηγώντας στη συνέχεια σε απόθεση λίπους.\nΜείωση της γραμμής των μαλλιών. Τα μαλλιά στο σώμα και στο πρόσωπο είναι ένα από τα αρσενικά χαρακτηριστικά του φύλου.\nΓυναικομαστία (ανάπτυξη μαστού στους άνδρες). Παρατηρήθηκε με ισχυρή και παρατεταμένη μείωση της τεστοστερόνης.\nΕάν η τεστοστερόνη δεν μειωθεί σε κρίσιμο επίπεδο, μπορείτε να προσπαθήσετε να αυξήσετε την τεστοστερόνη με φυσικούς τρόπους . Διαφορετικά, είναι απαραίτητο να υποβληθεί σε θεραπεία αντικατάστασης τεστοστερόνης, η οποία θα συνταγογραφείται από τον θεράποντα ιατρό.\nNebido - θεραπεία υποκατάστασης φαρμάκων\nΑπλές ασκήσεις για την αύξηση της τεστοστερόνης


Τα 16 projects των €2,5 δισ. για την απολιγνιτοποίηση στη Δυτική Μακεδονία – Sierafm\nΤο ύψος των επενδύσεων ανά project, όπως παρουσιάζεται στο Σχέδιο Δίκαιης Αναπτυξιακής Μετάβασης της Δ. Μακεδονίας και Μεγαλόπολης. Ποιες εταιρείες ποντάρουν στην απολιγνιτοποίηση.\nΚοστολογημένες παρουσιάζονται οι 16 εμβληματικές επενδύσεις στο Σχέδιο Δίκαιης Αναπτυξιακής Μετάβασης (ΣΔΑΜ) των λιγνιτικών περιοχών και μάλιστα σε αρκετές από αυτές αναφέρεται και το όνομα των επιχειρηματικών ομίλων που θα τις υλοποιήσουν.\nΤο ΣΔΑΜ αναρτήθηκε σε δημόσια διαβούλευση, η οποία και θα κρατήσει μέχρι τις 31 Οκτωβρίου και μέσα από το κείμενο ξεχωρίζουν οι 11 μεγάλες επενδύσεις στη Δ. Μακεδονία και οι πέντε στη Μεγαλόπολη της Αρκαδίας, που φιλοδοξούν με κεφάλαια περίπου 2,5 δισ. ευρώ να σηματοδοτήσουν τη νέα εποχή στις λιγνιτικές περιοχές καθώς και το καινούργιο μοντέλο παραγωγής και ανάπτυξης που επιδιώκει η κυβέρνηση στη χώρα.\nΠιο συγκεκριμένα, στη Δ. Μακεδονία τα 11 επενδυτικά σχέδια είναι:\nΦωτοβολταϊκά πάρκα 2 GW από τη ΔΕΗ και τα Ελληνικά Πετρέλαια. Υπό κατασκευή βρίσκονται συστήματα 230 MW ύψους 133 εκατ. ευρώ από την πρώτη και 204 MW ύψους 130 εκατ. ευρώ από τη δεύτερη.\nΜονάδα παραγωγής «πράσινου» υδρογόνου μέσω Ανανεώσιμων Πηγών Ενέργειας ύψους 1 δισ. ευρώ από τη Solaris Bus & Coach.\nΜονάδα αποθήκευσης ενέργειας 250 Μεγαβάτ, ύψους 280 εκατ. ευρώ από τη Eunice.\nΕργοστάσιο παραγωγής μπαταριών ύψους 200 εκατ. ευρώ με 600 θέσεις εργασίας. Στο ΣΔΑΜ αναφέρεται για πρόταση πανεθνικού ομίλου.\nΕργοστάσιο παραγωγής μερών και ανταλλακτικών αυτοκινήτων από διεθνή αυτοκινητοβιομηχανία ύψους 5,3 εκατ. ευρώ.\nΜονάδα παραγωγής ντομάτας με τη χρήση της υδροπονίας ύψους 100 εκατ. ευρώ και 400 θέσεις εργασίας από διεθνή εταιρεία στον χώρο των τροφίμων. Στο ΣΔΑΜ γίνεται αναφορά για πρόταση από διεθνή εταιρεία τροφίμων.\nΟικοσύστημα οινικού τουρισμού στα πρότυπα της Βόρειας Ιταλίας. Υπάρχει ενδιαφέρον από ηγετική εταιρεία στην οινοποιία. Το ύψος της επένδυσης ανέρχεται στα 25 εκατ. ευρώ.\nΔημιουργία υπερσύγχρονης κλινικής αποκατάστασης ύψους 60 εκατ. ευρώ, με στόχο την ανάπτυξη του ιατρικού τουρισμού στη Μακεδονία.\nΚέντρο έρευνας καθαρής ενέργειας ύψους 50-60 εκατ. ευρώ, μέσω ΣΔΙΤ του Πανεπιστημίου Δ. Μακεδονίας και ιδιωτών επενδυτών. Οι εκτιμώμενες θέσεις εργασίας είναι 2.200.\nΤο White Dragon Project\nΑξίζει να σημειωθεί ότι στο Σχέδιο αναφέρεται και το White Dragon project, που επιχειρεί επενδύσεις 2,5 δισ. ευρώ σε ηλεκτρολύτες 1.5 GW και εκτιμά 5.000 άμεσες θέσεις εργασίας. Το έργο αυτό σχεδιάζεται από 4 χώρες, μία εκ των οποίων και η Ελλάδα. Ανταγωνίζεται για χρηματοδότηση άλλα 7 έργα, στο πλαίσιο του Hydrogen Europe.\nΤο «White Dragon» (Άσπρος Δράκος), όπως ονομάζεται το project στο οποίο συμμετέχει η Περιφέρεια Δ. Μακεδονίας, φιλοδοξεί να επικρατήσει ανάμεσα σε 8 προτάσεις, διεκδικώντας την άντληση ευρωπαϊκών κονδυλίων αλλά και τη μόχλευση ιδιωτικών κεφαλαίων. Η πρόταση αφορά τη δημιουργία παραγωγικής υποδομής υδρογόνου ισχύος 1 GW από ΑΠΕ για αποθήκευση και χρήση στις μεταφορές και στην τηλεθέρμανσης, παράλληλα με την εμπορία της πλεονάζουσας ποσότητας. Το project υποστηρίζεται επίσημα από Γερμανία, Ιταλία και Βέλγιο, καθώς και μεγάλες εταιρείες που δραστηριοποιούνται στον χώρο των νέων τεχνολογιών με ειδίκευση στις τεχνολογίες υδρογόνου.\nΟι επενδυτικές προτάσεις στη Μεγαλόπολη\nΟι πέντε επενδύσεις στη Μεγαλόπολη Αρκαδίας, σύμφωνα με το ΣΔΑΜ είναι:\nΦωτοβολταϊκά πάρκα 50 Μεγαβάτ από τη ΔΕΗ ύψους 250 εκατ. ευρώ.\nΒιομηχανία φαρμάκων ύψους 90 εκατ. ευρώ με 400 θέσεις εργασίας.\nΜονάδα ευφυούς κτηνοτροφίας και ζωοτροφών και έξυπνες μονάδες αγροτικής παραγωγής ύψους 40 εκατ. ευρώ.\nΠρότυπο θεματικό πάρκο περιπέτειας, ψυχαγωγίας κι εκπαίδευσης από μεγάλο επενδυτή, ύψους 40 εκατ. ευρώ.\nΆλλες δημόσιες επενδύσεις 30 εκατ. ευρώ.


Λιανεμπόριο: Ανοίγουν mall σε «κόκκινες» περιοχές - Παραπολιτικά Αργολίδα\nΕπιτρέπεται η λειτουργία των mall και outlet στις «κόκκινες» περιοχές με click away.\nΖητείται τεχνολόγος ιατρικών εργαστηρίων για μικροβιολογικό εργαστήριο στο Ναύπλιο. Απαραίτητη προϋπόθεση, προϋπηρεσία και εμπειρία με άριστη γνώση αιμοληψιών. Ακολούθησε τα parapolitikaargolida.gr στο Google News! Ζωντανά όλες οι ειδήσεις. Για πληροφορίες: Κινητό 6944 – 426877 e-mail: kefalari83@gmail.com (δεκτά βιογραφικά) Share on Facebook Tweet Follow us Share Share Share Share Share